צו התכנון והבנייה (פטור מהיתר להקמת מבנים נלווים למיתקן בידוק ביטחוני) (חרבות ברזל) (הוראת שעה)

{{ח:התחלה}}
{{ח:כותרת|צו התכנון והבנייה (פטור מהיתר להקמת מבנים נלווים למיתקן בידוק ביטחוני) (חרבות ברזל) (הוראת שעה), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 912|צו התכנון והבנייה (פטור מהיתר להקמת מבנים נלווים למיתקן בידוק ביטחוני) (חרבות ברזל) (הוראת שעה)|https://olaw.org.il/takanot/takanot-11694.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבנייה#סעיף 266ה|סעיף 266ה}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק),לאחר שהשתכנעתי שמדובר במיזם בעל חשיבות ודחיפות לאומית לפי {{ח:חיצוני|חוק התכנון והבנייה#סעיף 266ה|הסעיף האמור}} ולאחר התייעצות עם המועצה הארצית לתכנון ולבנייה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”אתר“ – מיקום זמני למבנים נלווים זמניים למיתקן שיקוף, כפי שמסומן ומפורט בתשריט {{ח:פנימי|תוספת|שבתוספת}};
{{ח:ת|סוג=הגדרה}} ”הגורם המבצע“ – מינהל המכס;
{{ח:ת|סוג=הגדרה}} ”הרשות המקומית“ – עיריית אילת;
{{ח:ת|סוג=הגדרה}} ”מבנה נלווה זמני למיתקן שיקוף“ – כל אחד מאלה:
{{ח:תתת|(1)}} מבנה יביל לתפעול מיתקן שיקוף בשטח של עד 15 מ״ר;
{{ח:תתת|(2)}} קירות מיגון יבילים למניעת פיזור קרינה בגובה של עד 5 מטרים ובאורך כולל של עד 140 מטרים;
{{ח:תתת|(3)}} חדר טרנספורמציה בשטח של עד 15 מ״ר;
{{ח:תתת|(4)}} מרחב מוגן בשטח של עד 15 מ״ר;
{{ח:ת|סוג=הגדרה}} ”מהנדס מבנים“ – מהנדס רשוי כמשמעותו {{ח:חיצוני|חוק המהנדסים והאדריכלים#סעיף 11|בסעיף 11(א) לחוק המהנדסים והאדריכלים, התשי״ח–1958}}, הרשום בפנקס המהנדסים והאדריכלים במדור להנדסת מבנים ורשאי לבצע את הפעולות המפורטות {{ח:חיצוני|תקנות המהנדסים והאדריכלים (רישוי וייחוד פעולות)#תוספת 1 פרט 2|בפרט 2 לתוספת הראשונה בתקנות המהנדסים והאדריכלים (רישוי וייחוד פעולות), התשכ״ז–1967}};
{{ח:ת|סוג=הגדרה}} ”מיתקן שיקוף“ – מיתקן שיקוף לצורכי בידוק ביטחוני;
{{ח:ת|סוג=הגדרה}} ”מרחב מוגן“ – מבנה יביל זמני לצורכי מיגון לפי {{ח:חיצוני|תקנות ההתגוננות האזרחית (מפרטים לבניית מקלטים)|תקנות ההתגוננות האזרחית (מפרטים לבניית מקלטים), התש״ן–1990}};
{{ח:ת|סוג=הגדרה}} ”פיקוד העורף“ – הגא כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}}.

{{ח:סעיף|2|הפטור ותנאיו}}
{{ח:ת}} הקמת מבנים נלווים זמניים למיתקן שיקוף בשטח האתר, העבודות הנדרשות במישרין לשם כך, ובכלל זה עבודות לפיתוח השטח, וכן השימוש במבנים הנלווים הזמניים למיתקן שיקוף, פטורים מהיתר לפי {{ח:חיצוני|חוק התכנון והבנייה#פרק ה|פרק ה׳ לחוק}} לתקופת תוקפו של צו זה, ובלבד שהתקיימו כל אלה:
{{ח:תת|(1)}} המבנים הנלווים הזמניים למיתקן שיקוף יוקמו על ידי הגורם המבצע;
{{ח:תת|(2)}} פיקוד העורף אישר את הקמת המרחב המוגן אם מצא שהיא נדרשת, או אישר שלא נדרשת הקמה של המרחב המוגן;
{{ח:תת|(3)}} לאחר הקמת המבנים הנלווים הזמניים למיתקן שיקוף באתר וקודם תחילת השימוש בהם, המנהל הכללי של הגורם המבצע ימסור הודעה לרשות הרישוי המקומית של הרשות המקומית, כי למבנים הנלווים הזמניים למיתקן שיקוף שהוקמו לפי צו זה, התקבלו האישורים הנדרשים לפי כל דין, ובכלל זה כל אלה:
{{ח:תתת|(1)}} אישור מהנדס הרשות המקומית בדבר אופן חיבור המבנים הנלווים הזמניים למיתקן שיקוף לרשת החשמל;
{{ח:תתת|(2)}} אישור מהנדס מבנים, שהקמת המבנים הנלווים הזמניים למיתקן שיקוף בוצעה לפי הוראות הדין שעניינן תכן הבנייה, לרבות לעניין בטיחות ויציבות המבנים;
{{ח:תתת|(3)}} אישור פיקוד העורף כאמור בפסקה (2);
{{ח:תתת|(4)}} אישור הרשות הארצית לכבאות והצלה לשימוש במבנים הנלווים הזמניים למיתקן שיקוף.

{{ח:סעיף|3|הפסקת השימוש והשבת המצב לקדמותו}}
{{ח:ת}} עם פקיעת צו זה, הגורם המבצע יפעל להפסקת השימושים מכוח צו זה במבנים הנלווים הזמניים למיתקן שיקוף באתר ולהחזרת המצב לקדמותו ככל שניתן, ובכלל זה להסרת כל המבנים הנלווים הזמניים למיתקן שיקוף, אלא אם כן ניתן להם היתר לפי כל דין.

{{ח:סעיף|4|תוקף}}
{{ח:ת}} תוקפו של צו זה 24 חודשים.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיף 1}})}}}}

{{ח:סעיף*}}
{{ח:ת}} {{ח:הערה|(התשריט הושמט).}}

{{ח:חתימות|ל׳ בכסלו התשפ״ה (31 בדצמבר 2024)}}
* '''משה ארבל'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]